На основу члана 36 став 3, 37 , 38, 41, 42 став 3Закона о туризму ("Службени гласник РС", број 17/2019 од 14.3.2019.),члана 21. Закона о јавним службама ("Сл.гл.РС", бр.42/91, 71/94, 79/2005- др.закон , 81/2005 –испр.др.закона, 83/2005 – испр.др.закона и 83/2014 – др.закон), члана 9. и 12. Одлуке о оснивању Туристичке организације Пожега број 011-10/97 од 30.04.1997. године и члана 11.Одлуке о изменама и допунама Статута Туристичке организације Пожега ( број 79. од 08.09.2010.) Управни одбор Tуристичке организације Пожега на седници одржаној 3.12. 2020.године донео је:

**С Т А Т У Т**

**ТУРИСТИЧКЕ ОРГАНИЗАЦИЈЕ ПОЖЕГА**

**1. ОПШТЕ ОДРЕДБЕ**

**Члан 1.**

Овим Статутом ближе се уређује делокруг рада и унутрашње организације Туристичке организације, надлежност органа , заступање и представљање , права , обавезе и одговорности запослених, начин организовања послова и друга питања од значаја за пословање Туристичке организације Пожега.

**Члан 2.**

Пуно пословно име туристичке организације гласи: „ ТУРИСТИЧКА ОРГАНИЗАЦИЈА ОПШТИНЕ ПОЖЕГА „ скраћено пословно име гласи: „ Туристичка организација Пожега“ – у даљем тексту ТОП.

**Члан 3.**

Оснивач Туристичке организације је општина Пожега ( у даљем тексту- Оснивач).

**Члан 4.**

Туристичка организација има својство правног лица , са правима, обавезама и одговорностима утврђеним Законом, одлуком о оснивању Туристичке организације и овим Статутом.

Туристичка организација има сва овлашћења у правном промету са трећим лицима.

За своје обавезе створене у правном промету са трећим лицима код обављања послова за које је основана и код обављања привредних делатности којима се бави, Туристичка организација одговара својим средствима – потпуна одговорност.

Својство правног лица Туристичка организација стиче уписом у судски регистар.

**Члан 5.**

Рад Туристичке организације Пожега је јаван.

Обавештење јавности о раду Туристичке организације остварује се преко Програма и планова рада, Извештаја о раду и седница органа Туристичке организације, путем средстава јавног информисања.

Ради упознавања туристичке и шире јавности о свом раду Туристичка организација може издавати и своје гласило.

**Члан 6.**

Туристичка организација има печат округлог облика пречника 25мм, на коме је исписан текст: ТУРИСТИЧКА ОРГАНИЗАЦИЈА ПОЖЕГА – на српском језику – ћирилицом.

Туристичка организација има штамбиљ четвртастог облика , који садржи потпун назив туристичке организације и друге податке неопходне за коришћење штамбиља.

**Члан 7.**

Туристичка организација може имати свој знак, лого , који се користи у информативно – пропагнадне сврхе и као заглавље меморандума.

Знак ( лого ) Туристичке организације утврђује Управни одбор.

**2. ДЕЛАТНОСТ ТУРИСТИЧКЕ ОРГАНИЗАЦИЈЕ**

**Туристичка организација јединице локалне самоуправе**

**Члан 8.**

Туристичка организација јединице локалне самоуправе обавља послове:

1) промоције и развоја туризма јединице локалне самоуправе;

2) координирања активности и сарадње између привредних и других субјеката у туризму који непосредно и посредно делују на унапређењу развоја и промоцији туризма и на програмима едукације и усавршавања вештина запослених у туризму;

3) доношења годишњег програма рада и плана промотивних активности у складу са Стратегијским маркетинг планом, плановима и програмима ТОС-а;

4) обезбеђивања и унапређивања информативно-пропагандног материјала којим се промовишу туристичке вредности јединице локалне самоуправе (штампанепубликације, аудио и видео промотивни материјал, online средства промоције – интернет презентација, друштвене мреже и пратеће дигиталне активности, сувенири, итд.);

5) прикупљања и објављивања информација о целокупној туристичкој понуди на својој територији, као и друге послове од значаја за промоцију туризма;

6) организовања и учешћа у организацији туристичких, научних, стручних, спортских, културних и других скупова и манифестација;

7) организовања туристичко-информативних центара (за прихват туриста, пружање бесплатних информација туристима, прикупљање података за потребе информисања туриста, упознавање туриста са квалитетом туристичке понуде, упознавање надлежних органа са притужбама туриста и др.);

8) управљача туристичког простора;

9) посредовања у пружању услуга у домаћој радиности и сеоском туристичком домаћинству;

10) подстицања реализације програма изградње туристичке инфраструктуре и уређења простора;

11) израде, учешћа у изради, као и реализације домаћих и међународних пројеката из области туризма;

12) припреме и прикупљања података, састављање упитника, анализа и других информација;

13) у вези са обављањем привредне делатности, као и друге активности у складу са законом, оснивачким актом и статутом.

Туристичка организација јединица локалне самоуправе, односно правно лице из става 2. овог члана је дужно да годишњи програм рада и план промотивних активности из става 3. тачка 3) овог члана, пре њиховог усвајања, достави ТОС-у на прибављање претходне сагласности у делу плана промотивних активности.

Ако туристичка организација јединица локалне самоуправе, односно правно лице из става 2. овог члана не поступе на начин из става 4. овог члана, не могу у години, на коју се програм рада и план промотивних активности односи, код Министарства да остваре право на подстицајна средства из члана 28. овог закона.

**3. ОСТАЛЕ ДЕЛАТНОСТИ УСТАНОВЕ**

Поред делатности предвиђених Законом о туризму, ТОП обавља и следеће делатности уписане у судски регистар (Класификације делатности, Сл.Гласник РС, бр.54/10)

**47.2** – Трговина на мало прехрамбеним производима

**47.25** - Трговина на мало пићима у специјализованим продавницама Обухвата: - трговину на мало алкохолним и безалкохолним пићима у специјализованим продавницама (која се не конзумирају на лицу места

**47.75** - Трговина на мало козметичким и тоалетним производима у специјализованим продавницама Обухвата продају на мало: - парфимеријских, козметичких и тоалетних производа

**47.78** – Трговина на мало новим производима у специјализованим продавницама

- Продаја на мало сувенира, рукотворина, религијских предмета и сл.

**47.61 –** Трговина на мало књигама у специјализованим продавницама

- Обухвата продају на мало: књига из свих области

**49.39** Oстали превоз путника у копненом саобраћају

-- ванредни превоз (екскурзије)

**55.10** Хотели и сличан смештај -- обухвата пружање услуга смештаја, по правилу на дневној или недељној основи, пре свега за краћи боравак гостију.Такође обухвата смештај у опремљеним собама или апартманима.

Обухвата услуге смештаја у:

* Хотелима
* Мотелима
* Туристичким насељима
* Сеоским туристичким домаћинствима
* Објектима домаће радиности
* Други објекти за смештај туриста

Не обухвата смештај у кућама, намештеним или не намештеним становима, закупљеним по правилу на месечном или годишњем нивоу.

**55.20** Одморишта и сличниобјекти за краћи одмор – обухвата услуге смештаја за краћи боравак (дневни или недељни). Посетиоцима је на располагању простор намењен за самосталнокоришћење: комплетно опремљена соба, простор за боравак, ручавање и спавање са уређајима за кување. То могу бити апартмани у зградама, бунгаловима, колибама, кућама за одмор и сл.

Обухвата смештај у:

* Дечијим,ученичким и студентским одмаралиштима
* Апартманима у бунгаловима
* Сеоским кућама, брвнарама (без одржавања)
* Омладинским хотелима и планинским домовима

**55.30** Делатност кампова, ауто кампова и кампова за туристичке приколице

Обухвата:

* Услуге смештаја за краћи боравак посетилаца у камповима за туристичке приколице,рекреативним и камповима за лов и риболов.
* Издавање простора и објеката за возила за рекреацију
* Услуге смештаја на заштићеним склоништима или на отвореном простору намењеном за постављање шатора или врећа за спавање.

**55.90-** Остали смештај- Обухвата услуге привременог смештаја или смештаја на дужи рок ђацима и студентима. Ђацима се обезбеђују услуге смештаја, исхране и васпитни рад, а студентима смештај и исхрана. Обухвата: студентске и ђачке домове, радничке хостеле, железничке вагоне за спавање.

**56.10** Делатност ресторана и покретних угоститељских објеката. Обухвата припремање и сервирање хране гостима било да бивају послужени за столом, илида се сами послужују изложеним јелима,било да обедују припремљене оброке у објекту или да их носе са собом или да им се достављају. Укључено је припремање и послуживање хране за непосредно конзумирање из моторних и осталих возила.

Обухвата активности:

* Ресторана
* Кафетерија
* Ресторана брзе хране
* Ресторана са услугом за понети
* Покретних колица за продају сладоледа
* Покретних колица са храном
* Припремање хране на пијачним тезгама
* Ресторанима и баровима повезаних сасаобраћајем када их обављају одвојене јединице.

**58.11** Издавање књига

Обухвата издавање:

* Књига у штампаном или електронском облику, у аудио запису или интернету
* Брошура, проспеката,летака и слично укључујући издавање речника и енциклопедија
* Атласа, мапа, карата
* Енциклопедија на компакт дисковима (CD-ROM)

**58.19** Остала издавачка делатност

Обухвата издавање:

* Каталога
* Фотографија,гравура и разгледница
* Честитки
* Формулара
* Постера и репродукција уметничких дела
* Рекламног материјала
* Осталог штампаног материјала
* Издавање статистичких и других информација

**70.21** Делатност комуникација и односа са јавношћу

Обухвата давање савета, усмеравање и пружање оперативне помоћи у вези с комуницирањем и односима с јавношћу, укључујући лобирање за друге субјекте.

**73.11** Делатност рекламних агенција

Обухвата пружање целог спектра рекламних услуга (нпр. Сопственим капацитетима или на основу подуговарања) укључујући давање савета, креативне услуге, продукцију рекламног материјала и продају.

Обухвата:

* Креирање и објављивање реклама у новинама,часописима, на радију, телевизији, интернету и другим медијима.
* Креирање и постављање реклама на отвореном простору нпр. на рекламним таблама, панелима, билтенима, у излозима, осликавање аутобуса и аутомобила и тд.
* Рекламирање из ваздуха
* Дистрибуирање или испоручивање пропагандног материјала или узорака
* Уређивање штандова и осталих објеката и простора који служе за излагање пропагандног материјала или узорака
* Управљање маркетиншком кампањом и другим услугама рекламирања с циљем да се заинтересују и задрже потрошачи
* Промовисање производа
* Маркетиншке активности на месту продаје
* Маркетиншко саветовање

**73.20** Истраживање тржишта и испитивање јавног мњења

Обухвата истраживање потенцијала тржишта, обавештености прихватање и познавање производа и куповних навика потрошача у циљу промоције, продаје и развоја нових производа и услуга укључујући и статистичку анализу резултата.

**77.21** Изнајмљивање и лизинг опреме за рекреацију и спорт.

Обухвата:

* Изнајмљивање опреме за рекреацију и спорт
* Бицикала
* Друге спортске опреме

**79.90** Остале услуге резервације и делатности повезане са њима

Обухвата

* Услуге резервације и остале услуге повезане са путовањем
* Резервисање превоза смештаја, исхране посећивање спортских догађаја
* Временски закуп смештаја
* Помоћ туристима и посетиоцима
* Обезбеђивање туристичких информација
* Делатност туристичког водича
* Промовисање туристичке понуде

**82.30** Организовање састанака и сајмова.

Обухвата организовање,промоцију или вођење послова приликом одржавања сајмова, конгреса, конференција и састанака, без обзира на то да ли су обезбеђене услуге особља за организовање догађаја и опремање простора у којима се оне одржавају.

**84.13 –** Уређење пословања и допринос успешнијем пословању области економије

Обухвата: државно управљање различитим економским областима и њихово уређење, укључујући и расподелу субвенција : пољопривреда, коришћење земљишта, енергетика и рударство, инфраструктура, саобраћај и везе, угоститељство и туризам, трговина на велико и мало- управљање истраживањима за унапређење економске делатности, управљање развојем, као и фондовима намењеним за те сврхе-регионалног развоја, нпр. мере за смањење незапослености- послови акредитације, утврђивање доношење ,објављивање, преиспитивање и повлачење стандарда.

**91.02**- Делатност музеја галерија и збирки

Обухвата:

- рад музеја свих врста- музеја уметности, накита, намештаја, одеће, керамике, сребрних предмета итд.

- природњачких, научно-техничких, историјских и војних музеја

- осталих специјализованих музеја

- музеја на отвореном простору

- заштиту покренутих културних добара ( превентивна заштита, рестаурација и конзервација)

**91.03** Заштита и одржавање непокретних културних добара, културно историјских локација, зграда и сличних туристичких споменика.

Обухвата:

* Заштиту и одржавање непокретних културних добара, културно – историјских локација, зграда и туристичких споменика.

**91.04** Делатност ботаничких и зоолошких вртова и заштита природних вреднисти.

**93.21** Делатност забавних и тематских паркова.

Обухвата:

* Рад забавних и тематских паркова који нуде различите атрактивне садржаје, као што су тематске изложбе, представе, перформанси, тобогани и игре на води.

**93.29** Остале забавне и рекреативне делатности

Обухвата:

* Активности које се односе на разоноду и рекреацију (изузев делатности забавних и тематских паркова)
* Рад аутомата за играње игрица
* Активности рекреативних паркова (без смештаја)
* Изнајмљивање опреме за одмор и разоноду као саставног деларекреативних средстава.
* Вашаре и сајмове рекреативне природе
* Организацију простора за плес
* Делатности продуцента или организатора забавних приредби уживо, осим уметничких и спортских ориредби у објектима или изван њих.

Туристичка организација јединице локалне самоуправе дужна је да на захтев Министарства и ТОС-а у року од 15 дана достави тражене податке, упитнике, анализе и друге информације из члана 41. става 3. тачка 12) овог закона.

Влада ближе уређује услове и критеријуме за оснивање туристичке организације јединице локалне самоуправе, као и услове под којима се послови из члана 41. став 3. овог закона могу поверити другом правном лицу.

**Координација активности**

Туристичка организација, уз сагласност оснивача, у циљу планирања, координације и управљања туристичким активностима, може са другом туристичком организацијом, привредним друштвом, другим правним лицем и предузетником који обавља делатност из области саобраћаја, туризма, угоститељства, промета робе и услуга, културе, спорта, информисања, конгресних и сајамских активности, основати организацију за оперативне, маркетиншке и промотивне послове.

Делокруг рада и начин финансирања, као и међусобна права и обавезе туристичке организације и оснивача из става 1. овог члана уређују се уговором. У случају из става 1. овог члана туристичка организација доставља Министарству обавештење.

**4. СРЕДСТВА ЗА РАД ТУРИСТИЧКЕ ОРГАНИЗАЦИЈЕ**

**Члан 9.**

Средства за рад туристичких организација за промоцију туризма обезбеђују се из:

1) из буџета општине Пожега;

2) из прихода које оствари обављањем сопствене делатности и из других сопствених прихода

3) из донације, прилога, и спонзорстава домаћих и страних правних и физичких лица

4) других извора, у складу са законом.

Материјално – финансијско пословање туристичке организације обавља се у складу са законским прописима , финансијским планом Туристичке организације и овим Статутом.

**Члан 10.**

Висина прихода по изворима средстава и намена и раподела средстава на одређене намене утврђује се финансијским планом ТOP-а , који се доноси за сваку годину , а завршним рачуном врши се коначна расподела средстава.

**Члан 11.**

На основу утврђених финансијких резултата пословања Туристичке организације Управни одбор одлучује о расподели добити у складу са нормативним актима и колективним уговором.

**Члан 12.**

За закониту употребу финансијских средстава одговоран је директор Туристичке организације .

**5. ОРГАНИ ТУРИСТИЧКЕ ОРГАНИЗАЦИЈЕ**

Органи туристичке организације јединице локалне самоуправе јесу: Управни одбор, Надзорни одбор и Директор. У погледу броја чланова и послова управног и надзорног одбора, као и послова директора туристичке организације јединице локалне самоуправе сходно се примењују одредбе чл. 36, 37. и 38. овог закона.

**6. УПРАВНИ ОДБОР**

**Члан 13.**

Органи ТОП-а јесу:

- Управни одбор,

- Надзорни одбор

- Директор.

Чланове Управног и Надзорног одбора и директора именује и разрешава Скупштина општине на предлог Општинског већа. Органи ТОП-а именују се на период од четири године.

**Члан 14.**

Управни одбор има председника и четири члана. Председника и чланове Управног одбора именује и разрешава Скупштине општине.

**Члан 15.**

У Управни одбор именују се један представник из редова запослених, а остали чланови управног одбора именују се из реда научних и стручних лица из области туризма, као и из привредних субјеката и других организација које обављају делатност из области туризма.

**Члан 16.**

Управни одбор:

1) доноси Статут Туристичке организације Пожега;

2) доноси пословник о свом раду;

3) усваја годишњи програм рада са финансијским планом;

4) усваја годишњи извештај о пословању и завршни рачун;

5**)** доноси одлуку о оснивању представништва у иностранству и информативних центара у земљи;

6) доноси правилник о раду;

7) обавља и друге послове утврђене законом и Статутом туристичке организације Пожега.

Акта из става тачака. 1), 3), 4) и 6) овог члана доносе се уз сагласност Скупштине општине.

**Члан 17.**

Мандат чланова управног одбора траје четири године, и могу бити поново именовани.

**Члан 18.**

За свој рад Управни одбор одговоран је Оснивачу.

**Члан 19.**

Управни одбор ради у седницама.

**Члан 20.**

Управни одбор може имати заменика председника који се бира између чланова Управног одбора на седници управног одбора.

**Члан 21.**

Управни одбор доноси Пословник о раду.

Пословником о раду утврђују се начин сазивања седнице, рада и одлучивања Управног одбора.

**Члан 22**.

Управни одбор може да ради и пуноважно одлучује ако седници присуствује већина његових чланова.

Одлуке Управног одбора доносе се већином гласова његових чланова.

**Члан 23.**

Туристичка организација може извршити промену делатности уз сагласност оснивача. О промени делатности Туристичке организације одлучује Управни одбор.

**Члан 24.**

Туристичка организација општине Пожега уз сагласност Оснивача у циљу ефикаснијег обаваљања послова основне делатности, основати или бити суоснивач предузећа за вршење привредних делатности из области туризма, угоститељства и трговине, о чему одлуку доноси Управни одбор.

**7. НАДЗОРНИ ОДБОР**

**Члан 25.**

Председника и чланове Надзорног одбора туристичке организације именује и разрешава Оснивач.

Надзорни одбор има председника и два члана , од којих је један из редова запослених у Туристичкој организацији.

Члана Надзорног одбора који се бира из редова запослених , предлажу запослени у сталном радном односу.

**Члан 26.**

Мандат чланова Надзорног одбора траје четири године , с правом поновног избора.

**Члан 27.**

За свој рад Надзорни одбор одговоран је Оснивачу.

**Члан 28.**

Члан Надзорног одбора не може истовремено бити и члан Управног одбора Турситичке организације .

**Члан 29.**

Надзорни одбор ради у седницама.

**Члан 30.**

Надзорни одбор на својој првој седници бира Председника из редова својих чланова.

**Члан 31.**

Надзорни одбор доноси Пословник о раду.

Пословником о раду утврђује се начин сазивања седница , рада и одлучивања Надзорног одбора.

**Члан 32.**

Надзорни одбор може да ради и пуноважно одлучује једино у пуном саставу.

Одлуке Надзорног одбора доносе се већином гласова његових чланова.

**Члан 33.**

Надзорни одбор обавља следеће послове:

- Прати спровођење Статута и других нормативних аката Туристичке организације,

- Врши надзор над употребом материјално- финансијских средстава Туристичке организације, њиховим наменским коришћењем, прегледа извештај о материјално финансијском пословању Туристичке организације за пословну годину

- Разматра упозорење и налазе инспекцијских и других органа,

- Обавља и друге послове у складу са овим Статутом , по налогу надлежних државних органа и утврђене законом.

**Члан 34.**

Надзорни одбор једном годишње извештава Управни одбор и Скупштину општине Пожега о својим налазима везаним за пословање Туристичке организације.

**Члан 35.**

Уколико установи неправилност у раду и пословању Туристичке организације, Надзорни одбор о својим налазима и примедбама извештава Управни одбор и Директора Туристичке организације , који су у обавези да о добијеним информацијама заузму одређени став и предузму мере на отклањању неправилности на које је указао Надзорни одбор.

**Члан 36.**

Услове за несметан рад Надзорног одбора дужан је да обезбеди Директор Туристичке организације .

**Члан 37.**

Председник Надзорног одбора сазива седнице, припрема их и председава им.

**8. Туристичка сигнализацијa**

**Члан 38.**

Туристичке атракције као и садржаји туристичке понуде, обележавају се одговарајућим симболима и знацима (у даљем тексту: туристичка сигнализација). Јединица локалне самоуправе стара се о месту постављања и начину истицања туристичке сигнализације у складу са овим законом и законом којим се уређује саобраћајна сигнализација. Министар прописује садржину, услове и начин истицања туристичке сигнализације.

**9. ДИРЕКТОР**

**Члан 39.**

Директора туристичке органузације именује и разрешава Скупштина општине Пожега. Избор директора ТОП-а , врши се у складу са прописима који се односе на запослене из области јавних служби. Директор представља и заступа ТОП, организује и руководи радом ТОП-а, доноси Правилник о организацији и систематизацији послова, предлаже акте које доноси Управни одбор, извршава одлуке Управног одбора и предузима мере за њихово спровођење, стара се о законитости рада, одговара за коришћење и располагање имовином и врши друге послове утврђене законом и Статутом.

**Члан 40.**

Директора Туристичке организације именује и разрешава Оснивач.

**Члан 41.**

Мандат директора траје четири године и може бити поново именован на исту функцију.

Оснивач може поставити вршиоца дужности директора на период од једне године. Лице које се именује за вршиоца дужности директора мора испуњавати статутарне услове за именовање.

**Члан 42.**

Лице које се именује на функцију директора Туристичке организације мора да испуњава, поред општих услова утврђених Законом , следеће посебне услове;

- Стечено високо образовање на основним академским студијама у обиму од најмање 240 ЕСПБ бодова, мастер академским студијама, специјалостичким академским студијама, специјалостичким струковним студијама. Односно на основним студијама у трајању од најмање четири године или специјалистичким студијама на факултету;

- Радно искуство од четири године, од чега најмање две године на руководећим пословима

- Активно знање страног језика који је обухваћен наставним планом и програмом министарства надлежног за послове просвете.

**Члан 43.**

Туристичком организацијом руководи директор који:

- Представља и заступа Туристичку органзацију Пожега

- Организује и руководи радом Туристичке организације Пожега

- Предалже Управном одбору основе пословне политике, припрема предлоге одлука које треба да размотри и усвоји Управни одбор

- Припрема предлоге програма и планова рада, предлог финансијског плана Туристичке организације

- Наредбодавац је за извршење финансијског плана

- Води кадровску политику

- доноси акт о унутрашњој организацији и систематизацији радних места у Туристичкој организацији уз сагласност Управног одбора и Општинског већа Скупштине општине Пожега

- одлучује о распоређивању радника туристичке организације на одређене послове и задатке

- закључује појединачни колективни уговор и доноси решења из радног односа

- извршава одлуке Управног одбора и предузима мере за њихово спровођење

- стара се о законитости рада Туристичке организације Пожега

- помаже Председнику Управног одбора да припреми седнице

- пружа сву потребну помоћ надзорном одбору и радним телима управног одбора

- учествује у раду Управног одбора

- одговара за коришћење и располагање имовином

- врши и друге послове утврђене законом и Статутом Туристичке организације Пожега

**Члан 44.**

Директор сноси материјалну одговорност за одлуке којима је нанесена материјална шетета Туристичкој организацији , зависно од његовог утицаја на доношење и извршавање тих одлука.

Одлуку о утврђивању одговорности директора у смислу става 1. овог члана доноси Управни одбор.

Поводом одлуке из става 2. овог члана Директор Туристичке организације може тражити заштиту својих права под општим условима заштите права из радног односа.

**Члан 45.**

Уколико Управни одбор и противно упозорењу директора донесе одлуку којој се наноси штета Туристичкој организацији , Директор је дужан да такву одлуку обустави од извршења и да о томе обавести Оснивача.

**Члан 46.**

Директро Туристичке организације , може у случају утврђене одговорности за свој рад, одлуком Оснивача, бити разрешен функције и пре истека мандата.

Директор може бити разрешен дужности и из разлога утврђених законом.

**Члан 47.**

Одлука о разрешењу директора доноси се на начин и по поступку који је предвиђен Законом, оснивачким актом и нормативним актима Туристичке организације.

**Члан 48.**

Поступак за разрешење директора покреће Управни одбор по својој иницијативи, на иницијативу Оснивача или Законом овлашћеног органа.

Управи одбор је дужан да иницијативу за покретање поступка за разрешење директора узме у разматрање , заузме став о томе и о томе извести подносиоце иницијативе.

О овом ставу Управни одбор обавештава и Оснивача.

**Члан 49.**

У случају одсутности или спречености директора да обавља своју функцију , сва његова права, обавезе и одговорности у погледу представљања, заступања и потписивања аката и докумената Туристичке организације , на основу писмено датог пуномоћја од стране директора уз сагласност Управног одбора , прелазе на лице које директор одреди.

**10.УНУТРАШЊА ОРГАНИЗАЦИЈА**

**Члан 50.**

Установа послује као јединствена, радна и технолошка целина.

Одлуку о статусним променама установе ( подели, спајању припајању) и организовању организационих јединица доноси Управни одбор Туристичке организације у складу са законом, овим Статутом и актом о оснивању уз сагласност Оснивача.

**Члан 51.**

У складу са потребама и својим развојним могућностима Туристичка организација може организовати одељења, унутрашње целине у којима ће се обављати сродни, међусобно повезани послови (истраживање, развој и маркетинг, промотивна делатност, манифестације и информативно-пропагандна делатност, рачуноводство и општи послови).

Унутрашња организација ће се ближе уредити Правилником о унутрашњој организацији и систематизацији радних места у Туристичкој организацији Пожега.

**11.ОПШТА АКТА**

**Члан 52.**

Установа има општа акта:

- Статут

- Правилник о унутрашњој организацији и систематизацији радних места

- Правилник о раду запослених

- Правилник о раду Управног одбора

- Друга општа акта чија обавеза доношења произилази из Закона и других прописа донетих на основу закона.

**12.ПРАВА, ОБАВЕЗЕ И ОДГОВОРНОСТИ ЗАПОСЛЕНИХ**

**Члан 51.**

Запослени у установи остварују своја права, обавезе и одговорности из радног односа у складу са законом о раду и прописима којима се уређују радни односи запослених у јавним службама уколико ово није другим актом уређено.

Управни одбор и Директор обавештавају запослене о свом раду и пословању Туристичке организације, а нарочито о питањима од интерса за остваривање њихових права.

**13. ЗАШТИТА ПРАВА РАДНИКА**

**Члан 52.**

Радници у Туристичкој организацији остварују своја права, обавезе и одговорности у складу са одредбама Закона, овог Статута и Колективног уговора.

**Члан 53.**

Ради остваривања својих права из радног односа радници Туристичке организације имају право да се обрате Управном одбору, надлежном радном телу и директору Туристичке организације.

**Члан 54.**

Обраћање у смислу става 1. овог члана врши се у складу са Законом, нормативним актима туристичке организације и одлукама Управног одбора, и то у облику жалбе или приговора, писменим путем.

**Члан 55.**

Надлежни орган или радно тело дужни су да у року од 30 дана од дана подношења, размотре жалбу или приговор радника.

**14. ОБАВЕШТЕЊЕ РАДНИКА**

**Члан 56.**

Радници Тиристичке организације имају право да буду обавештени нарочито о :

- Извршењу програма и планова рада туристичке организације

- Стицању и коришћењу средстава

- Материјално финансијском пословању Туристичке организације Пожега

- Одлукама Управног одбора и њиховом извршењу

- Упозорењима и налазима инспекцијских и других органа

**Члан 57.**

Обавештење радника врши се путем писаних информација и достављањем важних одлука Управног и Надзорног одбора.

**Члан 58.**

Директор Туристичке организације обавезан је да организује обавештења радника.

**15.ЈАВНОСТ РАДА**

**Члан 59.**

Туристичка организација подноси Извештај о раду и пословању Скупштини општине Пожега најмање једнапут годишње.

**Члан 60.**

Туристичка организација обавештава јавност о свом раду давањем информација, издавањем публикација, одржавањем конференција за штампу и на други погодан начин.

Податке обавештења о раду Турситичке организације даје директор илидруго лице које он овласти.

**16. ПОСЛОВНА ТАЈНА**

**Члан 61.**

У циљу заштите пословних интереса туристичке организације и општих интереса, Управни одбор и директор Туристичке организације могу да утврде да поједина документа и подаци представљају пословну тајну.

**Члан 62.**

Документа и податке који представљају пословну тајну, трећим лицима може саопштити директор или до њега овлашћено лице, под условом да саопштење пословне тајне не наноси штету пословним интерсима Туристичке организације.

**Члан 63.**

Запослени који на седницама управног и Надзорног одбора саопштава податке који се сматрају пословном тајном, дужан је да чланове органа Турситичке организације упозори да се ти подаци сматрају пословном тајном, а исти су дужни да податке чувају као пословну тајну.

**Члан 64.**

Документа и подаци који представљају пословну тајну не могу се саопштавати нити чинити доступним неовлашћеним лицима.

Пословну тајну су дужни да чувају сви радници који на било који начин сазнају за документа и податке који се сматрају пословном тајном.

Дужност чувања пословне тајне траје и по престанку радног односа радника запосленог у Туристичкој организацији.

Одавање пословне тајне представља тежу повреду радне обавезе, а ако је Законом предвиђено и кривично дело.

**17.ПРЕЛАЗНЕ И ЗАВРШНЕ ОДРЕДБЕ**

**Члан 65.**

Предлог за измену, допуну и промену Статута могу дати: Управни и Надзорни одбор, директор и оснивач ТОП-а. Предлог за измену, допуну и промену Статута подноси се у писаној форми Управном одбору ТОП-а.

Одлуку о прихватају предлога доноси Управни одбор ТОП-а.

**Члан 66**.

Овај Статут ступа на снагу 8 дана од дана давања сагласности од стране оснивача.

**Члан 67.**

Ступањем на снагу овог Статута престаје да важи Статут ТОП-а од 3.3.2011.године.

**Број: 262**

**Датум: 3.12.2020.**

**ТУРИСТИЧКА ОРГАНИЗАЦИЈА ПОЖЕГА**

**ПРЕДСЕДНИК УПРАВНОГ ОДБОРА**

**Миљанка Филиповић**