На основу члана 4. и 13. Закона о комуналним делатностима ("Сл.гласник РС", бр. 88/11, 46/14, 104/16 и 95/18), члана 20. Закона о локалној самоуправи ("Сл.гласник РС", бр.129/07), и члана 38. и 113, Статута општине пожега („Сл.лист општине Пожега“ бр.1/19), Скупштина општине Пожега, на седници одржаној \_\_\_\_\_\_\_\_\_\_2020. године, донела је

**О Д Л У К У**

**О ИЗМЕНАМА И ДОПУНАМА ОДЛУКЕ О СНАБДЕВАЊУ**

**ВОДОМ ЗА ПИЋЕ, ПРЕЧИШЋАВАЊУ И ОДВОЂЕЊУ ОТПАДНИХ**

**ВОДА ОПШТИНЕ ПОЖЕГА**

Члан 1.

У Одлуци о снабдевању водом за пиће, пречишћавању и одвођењу отпадних вода општине Пожега (''Сл.лист општине Пожега'', бр. 2/20) у члану 8. став 3. мења се и гласи:

''Саставни део решења су претходно издати технички услови прикључења и потврда о праву на прикључак издати од стране:

* Општинске управе општине Пожега, за кориснике који се налазе у границама ГУП-а;
* Даваоци услуга (ЈКП-а), на основу закљученог уговора о праву на прикључак за кориснике који се налазе ван граница ГУП-а''.''

Члан 2.

У члану 10. у ставу 2. бришу се речи:

''Захтев се подноси за парцеле на којој се не гради (пољопривредно земљиште)'' и брише се став 4. овог члана, док у осталом делу члан остаје непромењен.

Члан 3.

У члану 11. став 4. тачка 3. мења се и гласи:

''Потврда Општинске управе општине Пожега или даваоца услуга (ЈКП-а) о праву на привремени прикључак.''

Члан 4.

У члану 12. после речи ''подносиоцу захтева'' ставља се тачка и бришу се речи:

''уз потврду о праву на раздвајање издатим од Општинске управе Пожега.''

Члан 5.

У члану 13. бришу се речи:

''Потврда Општинске управе општине Пожега о праву на раздвајање прикључка''

Члан 6.

У члану 36. у ставу 2. иза речи ''власник стана'' ставља се тачка и бришу се речи:

''односно закупац стана.''

Члан 7.

У члану 40. у ставу 1. бришу се речи:

''или закупац'', а у осталом делу члан остаје непромењен.

Члан 8.

Ова одлука ступа на снагу осмог дана од дана објављивања у ''Службени лист општине Пожега''.

**01 број 011-29/2020**

**СКУПШТИНА ОПШТИНЕ ПОЖЕГА**

**ПРЕДСЕДНИК,**

***Дејан Мркић***

**О б р а з л о ж е њ е**

На предлог Надзорног одбора ЈКП ''Наш дом'' Пожега а након примене Одлуке уочени су мањи недостаци па се кроз ове измене и допуне врше побољшања и унапређења појединих чланова, што ће допринети бољој примени Одлуке.