На основу члана 13. Закона о комуналним делатностима („Службени гласник Републике Србије“, бр. 88/11 и 104/16), члана 20. став 1. тачка 5. Закона о локалној самоуправи („Службени гласник Републике Србије“, бр. 129/07, 83/14 и 101/16) и члана 14. став 2. тачка 6, члана 38. став 1. тачка 7. и члана 38. и 113. Статута општине Пожега („Службени лист општине Пожега“, бр. 1/019) Скупштина општине Пожега на седници одржаној \_\_\_\_\_\_\_2020. године, донела је

**ОДЛУКУ**

**о измени Одлуке о јавним паркиралиштима**

**Члан 1**

У Одлуци о јавним паркиралиштима („Службени лист Општине Пожега“, број 11/016 и 11/017) члан 22. мења се и гласи:

„Члан 22.

Корисник је дужан да поступи по достављеном налогу и плати доплатну паркинг карту, у року од 8 дана од дана достављања налог.

Уколико лице које је возило паркирало на јавном паркиралишту не плати доплатну паркинг карту, у року из става 1. овог члана, нити се у том року идентификује као корисник возила на коме је налог за плаћање доплатне паркинг карте остављен, у складу са чланом 21. ове одлуке, корисником се сматра лице које је уписано у јединствени регистар возила који се води код надлежне организационе јединице Министарства унутрашњих послова Републике Србије (било као корисник возила, било као власник возила).

Ако корисник не поступи по налогу односно не изврши уплату доплатне паркинг карте у року из става 1. овог члана, предузеће ће у својству овлашћеног, надлежном јавном извршитељу поднети предлог за извршење, ради наплате обавезе плаћања доплатне паркинг карте, у складу са одредбама ове одлуке.''

**Члан 2.**

Ова Одлука ступа на снагу осмог дана од дана објављивања у ''Службеном листу општине Пожега''.

**01 број 011-30/2020**

**СКУПШТИНА ОПШТИНЕ ПОЖЕГА**

**ПРЕДСЕДНИК,**

***Дејан Мркић***

**О б р а з л о ж е њ е**

Надзорни одбор ЈКП ''Наш дом'' Пожега доставио је предлог измене одлуке са следећим образложењем:

''С обзиром да оредбама Закона о извршењу и обезбеђењу (''Сл.гл. РС'', број 106/2015, 106/2016-аут. тумачење, 113/2017-аут. тумачење, 54/2019 и 9/2020-аут. тумачење), а које су у примени од 01.01.2020. године, ни у једном делу, изричито, није прописана обавеза извршеног повериоца, да извршном дужнику, пре покретања извршног поступка достави и опомену пред утужење. Такође, ЈКП ''Наш дом'' Пожега, као извршни поверилац, у досадашњој пракси имао је бројних потешкоћа у вези са опоменама (немогућност уручења, непознат прималац (корисник), изгубљена пошиљка и сл.), а које су имале пресудан утицај на сам ток извршног поступка, као и окончање истог, супротно интересима ЈКП ''Наш дом'' Пожега, као извршног повериоца.''